K on taas haige.  Algas nohuga, lisandus köha.  Kuna aprillis said allergoloogi poolt kirjutatud astmarohud (Singulair) otsa, siis läks köha üsna kiiresti ägedaks ja lisandus hingeldamine.  Et siis astma ägenes.  Perearst, kena inimene, arvas, et singulair oleks abiks ja kirjutas õnneks retsepti. Ventolini saab K nüüd hingeldamise pärast nagunii.  Juuni alguses on allergoloogi aeg, siis saame raviskeemi üle  arutada.  Tegelikult aitas singulair talve kenasti üle elada. Laps öösiti niisama ei köhinud ja viirused ei andnud ka nii ägedat hingamisteede põletikku.  Loodan, et nüüdki hakkab rohi varsti mõjuma.